Visserman word by Waenhuiskrans vermisFoto: NSRI Daar is nog geen teken van ŉ visserman wat Vrydagoggend vroeg van ŉ vissersboot naby Waenhuiskrans in die Wes-Kaap geval het nie. Die Nasionale Seereddingsinstituut is Vrydagoggend om 04:20 ontbied ná ŉ man van ŉ “chukkie”-vissersboot (oop vissersboot) afgeval het, ongeveer twee seemyl suid van Waenhuiskrans, het Agulhas-stasiebevelvoerder Reinard Geldenhuys gesê. ŉ Omvattende soektog is van stapel gestuur na die 41-jarige visserman. Daar is egter nog geen teken van die man nie. Die polisie en die polisie se duikeenheid neem ook deel aan die soektog.